154 



vitae Genus subij, et Medicam praxim invitus suscepi, ne omnia mea in 

 pejus ruerent. Jam vero per D. O. M. Providentiam a gravioribus curis 

 amodo sublevatus, occasionem tibi rescribendi lubentissime excipio, quam 

 Exc™* et Gratiosissima Domina Gomitissa de Sparrhe ^ a nobis invitis 

 discedens, benignitate qua solet, obtulit. Duo itaque potissimum nunc 

 adimplere mihi propono, ipsamet, quse olim intendi, exequi tamen nequivi. 

 Primum Matritensis Gaeli solique merita in Floram candide innuere, al- 

 terum de Avibus quarum notitiam a me sperabas, mentem meam vel 

 aliorum Aviariae Rei peritorum patefacere. 



Nemo inficias ibit Glima hoc Matritense in Meditullio calidae His- 

 panise situm blandius et mitius esse vestrae gelidae Sueciae, adeoque ejus 

 solum Cereri et Florae gratius adesse. Ne ideo tamen putes quemque 

 Rei Herbarise studiosum satis beatum (qualem me predicas), eo quod 

 Glima hoc inhabitet, nisi enim quis bihorium ab Vrbe recedat; nil 

 offendit praeter arenosos campos, cretaceos Golles et arida Gypseta, ubi 

 locorum paucissime sane germinant stirpes, eaeque Oculos vix ferientes, 

 multo minus oblectantes, Mei potissimum, qui in Geritania (celsiori Ga- 

 taloniae tractu Pyrenaeis obvallato) natus et adultus, vberrimas segetes, 

 amaenissima prata, Gonvalles, Pascua, Montes, Sylvas, Stagna et juga 

 frequentare solitus, plantas pulcherrimas vbivis conspiciebam, quarum 

 non paucas D. D, Sauvagesio, Praeceptori meo semper colendo, quamdiu 

 patriam tenui, communicavi, aliquot dein lustrandas commisi Amicissimo 

 olim Löflingio, cujus nunquam immemor ero dumdum mens memoriam 

 servabit. 



Non propterea negandum rariores nonnullas et speciosas plantas 

 hic illic viciniarum in conspectum venire, quas nemo forsan Botanicorum 

 ad Artis leges hodie[r]num receptas examinare potuit, eo potissimum quod 

 Matritense solum prse Gaeli siccitate, et jumentorum libero aditu, plerisque 

 annis vel seminum proventu orbetur vel nascentium stirpium amcenitate 

 spolietur. Quibus ita se habentibus nemo speret Floram hane detegere 

 nisi longa annorum serie; quas enim plantas semel videre feliciter con- 

 tingit, vix amplius invenire licet nisi earum semina providus collegerit, 

 ad hortos detulerit, et ex voto germinasse viderit. Hoc labore hacque 

 industria obtinui post sexennium 600 circiter plantas observatas, descrip- 

 tas, et Ghartae conglutinatas, quarum plusquam 200 rariores, parum vel 

 nihil notae, vel ad aliena genera relatae; inter quas multae quantum ad- 

 sequi possum, novse, idcirco adumbrationibus et Iconibus ad naturae duc- 

 tum illustratae, eum in finem ut aliquandiu publicae luci edantur, si otiura 

 et oceasio ferant, faveatque tui consilium. 



